2019. gada 5. novembrī Rīkojums Nr. 550

Rīgā (prot. Nr. 51 43. §)

**Par finanšu līdzekļu piešķiršanu no valsts budžeta programmas
"Līdzekļi neparedzētiem gadījumiem"**

Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai:

1.  92 000 *euro* pārskaitīšanai biedrībai "Latvijas Handbola federācija", lai segtu izdevumus, kas saistīti ar Latvijas vīriešu handbola izlases sagatavošanos un dalību 2020. gada Eiropas čempionātā handbolā.

2.  78 000 *euro* pārskaitīšanai biedrībai "Latvijas Hokeja federācija", lai segtu izdevumus, kas saistīti ar Latvijas hokeja izlases sagatavošanos un dalību sporta sacensībās 2019./2020. gada sezonā.

3.  72 000 *euro* pārskaitīšanai biedrībai "Latvijas Biatlona federācija", lai segtu izdevumus, kas saistīti ar Latvijas biatlona izlases sagatavošanos un dalību sporta sacensībās 2019./2020. gada sezonā.

4.  60 000 *euro* pārskaitīšanai biedrībai "Latvijas Bobsleja un skeletona federācija", lai segtu izdevumus, kas saistīti ar Latvijas bobsleja un skeletona izlases sagatavošanos un dalību sporta sacensībās 2019./2020. gada sezonā.

5.  44 000 *euro* pārskaitīšanai biedrībai "Latvijas Kamaniņu sporta federācija", lai segtu izdevumus, kas saistīti ar Latvijas kamaniņu sporta izlases sagatavošanos un dalību sporta sacensībās 2019./2020. gada sezonā.

6.  16 000 *euro* pārskaitīšanai biedrībai "Latvijas Slidošanas asociācija", lai segtu izdevumus, kas saistīti ar Latvijas daiļslidošanas un šorttreka izlases sagatavošanos un dalību sporta sacensībās 2019./2020. gada sezonā.

Ministru prezidents A. K. Kariņš

Izglītības un zinātnes ministre I. Šuplinska